Všetkým záujemcom

***Váš list číslo/zo dňa Naše číslo Vybavuje/linka Nitra***

M.Daniš/+421 37 6502 270 14.09.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach predmetu zákazky – Ing. **Vladimír Matula; 037/6502 277;** vladimir.matula@msunitra.sk

Vo veciach procesu verejného obstarávania zákazky - Ing. Miroslav Daniš; 037 6502 270; [danis.miroslav@msunitra.sk](mailto:danis.miroslav@msunitra.sk)

**2. Názov zákazky:**

„Chodník na ul. Hydinárska – 2. etapa“.

**3. Typ zákazky a druh postupu:**

**Typ zákazky:** Civilná zákazka s nízkou hodnotou na uskutočnenie stavebných prác

**Druh postupu zadávania zákazky:** Podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**4. Typ zmluvy:**

Zmluva o dielo.

**5.Miesto dodania:**

Mesto Nitra, MČ Párovské Háje, parc. č. 3817/1.

**6. Opis predmetu zákazky:**

Stručný opis predmetu zákazky:

**ZADANIE**

**Identifikačné údaje stavby:**• Názov stavby: Chodník Hydinárska 2. etapa  
• Miesto stavby: NITRA parc. č. 3817/1  
• Kraj: Nitriansky

• Druh stavby: Novostavba

**Identifikačné údaje investora:**  
• Investor: Mesto Nitra  
• Sídlo: Štefánikova tr. 80/60, 950 06 Nitra

**OPIS PREDMETU ZÁKAZKY**Riešené územie sa nachádza v katastrálnom území Párovské Háje v zastavanej časti obce. Stavenisko

je v súčasnosti tvorené cestnou zeleňou a jestvujúcimi vjazdmi na pozemok. Územie je nezastavané,

voľné bez požiadaviek na asanáciu. Staveniskom prechádza vodovodné a kanalizačné vedenie.

Navrhovaný chodník križujú plynové, slaboprúdové a silnoprúdové prípojky.

V súčasnosti sú chodci nútený prechádzať po krajnici cesty, čo je z hľadiska bezpečnosti chodcov a aj

plynulosti a bezpečnosti cestnej premávky nevyhovujúce. Navrhuje sa preto nový chodník pozdĺž

Hydinárskej ulice.

Stavenisko sa nachádza v katastrálnom území Párovské Háje v zastavanej časti mestskej časti.

Obsah stavby:

V rámci stavby sa rieši dláždený chodník a odvodnenie uličnými vpustami s kanalizačným potrubím.

Dĺžka chodníka 1. Časť 61,30 m

2. Časť 186,97 m

**TECHNICKÉ RIEŠENIE**

**Búracie práce**

- Betónová plocha

Navrhuje sa vybúrať betónové vjazdy na pozemok.

- Vybúranie dlažby

Navrhuje odstrániť časť vjazdu na pozemok

- Vybúranie asfaltových vjazdov

Navrhujeme jestvujúce asfaltové vjazdy v nutnej výmere odstrániť

- Vybúranie asfaltovej vozovky

Trasa chodníka prechádza časťou jestvujúcej asfaltovej vozovky. Pre osadenie chodníka je nutné túto

časť vozovky vybúrať kopy je spevnená betónovými priekopovými tvárnicami. Pretože sa navrhuje

odvodnenie kanalizačným potrubím, tieto tvárnice navrhujeme vybúrať.

- Vybúranie asfaltového krytu pre preplátovanie

Napojenie jestvujúcej vozovky na chodník navrhujeme preplátovaním v šírke 300 mm. Navrhujeme preto

odstránenie jestvujúceho asfaltového krytu v tejto šírke v hrúbke 50 mm.

- Vybúranie priepustu

Navrhujeme 2 jestvujúce priepusty v trase chodníka odstrániť.

Navrhujeme odvoz vybúraných hmôt do 10 km. Určenie vzdialenosti skládky pre stavebný odpad je iba

orientačné, konkrétna skládka bude určená zhotoviteľom stavby v závislosti od jeho možností skládky

a dohody s investorom stavby.

Likvidáciu stavebného odpadu zabezpečí zhotoviteľ stavby na vlastné náklady. čo zohľadní pri ocenení

stavby.

Upozorňujeme, že pôvodcom odpadov pri výstavbe je dodávateľ stavby, pretože vznikajú pri jeho

činnosti.

Ten je povinný v súlade so zákonom o odpadoch prednostne zabezpečiť materiálové zhodnotenie

odpadov pred ich skládkovaním. Odpad vznikajúci pri výstavbe nemôže dodávateľ stavby prenechať

investorovi stavby, pretože investor nie je oprávnená osoba na nakladanie s odpadmi, ktoré vznikli

dodávateľovi stavby ako pôvodcovi odpadov. Teda za nakladanie s odpadmi vzniknutými počas výstavby

v plnej miere zodpovedá dodávateľ stavby a doklady o spôsobe naloženia s nimi , preukazujúce na

nakladanie s odpadmi v súlade so zákonom o odpadoch predloží investorovi.

Za zmluvné zneškodňovanie odpadov hradí pôvodca odpadov zmluvnému odberateľovi čiastku podľa

prílohy k zmluve. Podkladom k fakturácii sú odovzdané množstvá odpadov potvrdené odbernými

dokladmi.

**Zemné práce**

Zeminu zatrieďujeme v zmysle rozpojiteľnosti do tr. 3.

Bilancia zeminy objekt SO 01 Chodník

Ťažiteľnosť zeminy je stanovená na tr. 3

Bilancia zeminy Výkop Násyp

Chodník 1. časť 28,86 m3 9,06 m3

Chodník 2. časť 43,90 m3 42,65 m3

Spolu 72,76 m3 51,71 m3

Prebytok výkopu 21,02 m3

Prebytok výkopu z ostatných výkopov 14,15 m3

Prebytok výkopu spolu 35,17 m3

Projekt uvažuje s odvozom prebytku výkopku na skládku na vzdialenosť do 5 km. Táto vzdialenosť je len

orientačná, čo zhotoviteľ zohľadní pri nacenení stavby.

Odvozná vzdialenosť bude spresnená zhotoviteľom stavby v závislosti od jeho možností skládky zeminy

a dohody s investorom stavby.

Projekt uvažuje s odvozom prebytku výkopku na skládku na vzdialenosť do 9 km. Táto vzdialenosť je len

orientačná, čo zhotoviteľ zohľadní pri ocenení stavby. Odvozná vzdialenosť bude spresnená zhotoviteľom

stavby v závislosti od jeho možností skládky zeminy a dohody s investorom stavby.

**Návrh šírkového usporiadania**

Navrhuje sa nový chodník pozdĺž Hydinárskej ulice. Šírka chodníka je 1,60 m.

Chodník v prvej časti je navrhnutý ako predĺženie jestvujúceho dláždeného chodníka. Chodník v prvej

časti križuje jestvujúcu priekopu. V mieste križovania priekopy je navrhovaný chodník priľahlý k

jestvujúcemu čelu priepustu.

V druhej časti chodník sleduje jestvujúci okraj vozovky.

Chodník je navrhnutý z betónovej dlažby. V mieste vjazdov na pozemok je chodník spevnený betónovým

podkladom.

**Priestorové usporiadanie**

Chodník v prvej časti je navrhnutý ako predĺženie jestvujúceho dláždeného chodníka. Chodník v prvej

časti križuje jestvujúcu priekopu. V mieste križovania priekopy je navrhovaný chodník priľahlý k

jestvujúcemu čelu priepustu. V druhej časti chodník sleduje jestvujúci okraj vozovky.

Projektová dokumentácia je vyhotovená v súradnicovom systéme S-JTSK.

**Výškové vedenie**

Chodník sleduje výškové usporiadanie jestvujúceho okraja vozovky.

Projektová dokumentácia je vyhotovená vo výškovom systéme Balt po vyrovnaní.

**KONŠTRUKCIA SPEVNENÝCH PLOCH**

**Konštrukcia chodníka mimo vjazdov na pozemok :**

Konštrukcia chodníkov :

1. Betónová dlažba sivá 10 x 20 x 6 cm DL STN EN 1338 60 mm

2. Drvené kamenivo fr. 4/8 mm L STN EN 13242 40 mm

3. Štrkodrvina ŠD;31,5 Gc 16/32 O STN 73 6126 150 mm

Spolu 250 mm

**Konštrukcia chodníka v mieste vjazdu na pozemok :**

1. Betónová dlažba DL STN EN 1338 60 mm

2. Drvené kamenivo fr. 4/8 mm L STN EN 13242 40 mm

3. Cementom stmelená zmes CBGM C12/15P1 STN EN 14227-1 100 mm

4. Štrkodrvina ŠD;31,5 Gc 16/32 O STN 73 6126 150 mm

Spolu 350 mm

Chodník je ohraničený od zelene parkovým obrubníkom v úrovni chodníka 100x5x20 cm.

Od vozovky je chodník ohraničený nájazdovým obrubníkom 100x15x15 cm. Prevýšenie obrubníka voči

prídlažbe je 50 mm. V mieste priechodu pre peších je obrubník znížený na úroveň vozovky. Zníženie

obrubníka o 5 cm sa navrhuje na dĺžku 1,00 m pred a za priechodom pre peších.

**Asfaltové vjazdy**

V mieste dvoch vjazdov na chodníku 1. časť vzniklo prevýšenie medzi navrhovaným chodníkom a

jestvujúcim vjazdom. Navrhuje preto vyrovnanie výškového rozdielu asfaltovým krytom v šírke 2,00 m.

Asfaltový betón AC 11 O STN EN 13108-1 50 mm

**Konštrukcia asfaltového pásu pozdĺž cestného obrubníka**

Vzhľadom na smerovú nerovnosť okraja jestvujúcej asfaltovej vozovky navrhujeme pozdĺž cestného

obrubníka úpravu vozovky asfaltovým pásom šírky 300 mm. V úseku chodníka 1. časť od km 0,035 58 po

koniec úpravy chodníka 1. časť sa v súčasnosti nachádza medzi navrhovaným chodníkom a vozovkou

iba štrková plocha premennej šírky. Navrhuje preto túto plochu spevniť asfaltom.

**Asfaltový pás šírky 300 mm**

Asfaltový betón AC 11 O STN EN 13108-1 50 mm

**Asfaltový pás v úseku chodníka 1. časť od km 0,035 58 po koniec úpravy chodníka 1. časť**

1. Asfaltový betón AC 11 O STN EN 13108-1 50 mm

2. Cementom stmelená zmes CBGM C8/10 STN EN 14227-1 100 mm

**ODVODNENIE**

Odvodnenie je riešené podľa STN 73 6101 A 73 6110.

Odvodnenie chodníka je zabezpečené priečnym sklonom do vozovky. V trase chodníka sú na vozovke v

dotyku s obrubníkom navrhnuté 4 uličné vpusty so zaústením do navrhovanej dažďovej kanalizácie.

Odvodnenie chodníka v mieste vjazdov na pozemok navrhujeme vložením odvodňovacieho žľabu do

chodníka. Odvodňovací žľab navrhujeme aj pred vstupom do garáže.

Odvodňovacie žľaby

Vzhľadom na výškové pomery je chodník a priľahlý vjazd na pozemok spádovaný smerom na pozemok.

Preto v mieste vjazdov na pozemok vkladáme do vjazdov odvodňovacie žľaby. Navrhujeme odvodňovací

žľab napríklad BG Štandardný žľab, svetlá šírka NW 150 s vloženým mriežkovým roštom oko MW 30/30.

V najnižšom mieste žľabu navrhujeme vložiť BG vpust jednodielny.

Žľaby sú odvodnené do navrhovanej odvodňovacej kanalizácie.

Rúrové priepusty

Rúrový priepust č. 1

Navrhovaný chodník križuje v prvej časti odvodňovaciu priekopu. Chodník križuje priekopu v mieste

jestvujúceho rúrového priepustu Ø 1000 mm. Navrhujeme v mieste križovania chodníka s priekopou

predĺžiť jestvujúci rúrový priepust. Navrhujeme predĺženie priepustu korugovanou rúrou DN 1000.

Dĺžka priepustu v osi priepustu je 2,40 m. Jestvujúci priepust a priekopa je značne zanesená zeminou,

navrhujeme prečistenie.

Rúrový priepust č. 2

V úseku 1. časť chodníka km 0,046 96 je potrebné jestvujúci priepust vybúrať a vybudovať nový priepust

pod navrhovaným chodníkom. Navrhujeme priepust z korugovanej rúry DN 400. Dĺžka priepustu je 5 m.

Betónový múrik

Na chodníku 2. časť od začiatku úpravy v dĺžke 24 m je výškový rozdiel medzi chodníkom a úrovňou

oplotenia priľahlého pozemku. Je preto potrebné vybudovať múrik v dĺžke 24 m na vyrovnanie tohto

výškového rozdielu. Navrhujeme betónový múrik z betónových debniacich tvárnic šírky 20 cm. Výška

betónového múrika je od 1,25 m do 0,50 m.

**DOPRAVNÉ ZNAČENIE TRVALÉ**Pre pohyb chodcov z chodníka 1. časť na chodník 2. časť sa navrhuje zriadiť priechod pre chodcov.

Zvislým DZ sa vyznačí priechod pre chodcov IP 6 Priechod pre chodcov na fluorescenčnom žltozelenom

podklade.

Ostatné zvislé jestvujúce dopravné značenie zostáva bez zmeny.

Vodorovné dopravné značenie:

Vodorovným dopravným značením sa vyznačí priechod pre chodcov V 6a.

**DOPRAVNÉ ZNAČENIE DOČASNÉ**Prenosným dopravným značením sa vyznačia pracovné miesta podľa výkresových príloh.

**INŽINIERSKE SIETE**Z podzemných vedení sa v uličnom priestore nachádza jestvujúci vodovod, kanalizácia a STL plynovod. Zo vzdušných vedení sa nachádza v uličnom priestore vzdušné vedenie NN.

Dodávateľ stavby je povinný pred začatím výstavby požiadať všetkých správcov resp. majiteľov jednotlivých inžinierskych sietí o vytýčenie presnej polohy alebo potvrdenie o nezasahovaní stavby do vedenia inžinierskych sietí a dohodnúť s nimi ochranu týchto zariadení pred poškodením počas výstavby.

Hlavný predmet a doplňujúce predmety zo Spoločného slovníka obstarávania (CPV):

45000000-7 Stavebné práce.

**7. Rozsah ponuky – predpokladaná hodnota zákazky:**

Predpokladaná hodnota zákazky: 100 563,86 bez DPH.

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý predmet zákazky.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený uskutočňovať stavebné práce ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením.*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Bod 1.) podľa § 34 ods. 1 písm. a) ZVO

1.) bol verejný obstarávateľ alebo obstarávateľ podľa tohto zákona, dokladom je Zoznam uskutočnených prác za predchádzajúcich päť rokov od vyhlásenia verejného obstarávania,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené;

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou stavebných prác na predmete rovnakom alebo obdobnom ako je predmet kompletne celej zákazky so všetkými stavebnými objektami, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci účinok, ktorý by mohol mať negatívny vplyv na riadne plnenie predmetu zákazky. Uchádzač musí zároveň na základe predchádzajúcich skúseností preukázať, že je technicky spôsobilý zabezpečiť dostatočné kapacity na zrealizovanie stavebných prác na predmete rovnakom alebo podobnom ako je predmet zákazky, čím sa vytvorí predpoklad plnenia predmetu zákazky v požadovanom rozsahu a objeme kvalitne a v primeranej lehote.

Bod 1.

Uchádzač predloží Zoznam uskutočnených prác za predchádzajúcich päť rokov od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že uskutočnil minimálne tri stavebné práce na predmete rovnakom alebo obdobnom ako je predmet zákazky v min. hodnote každej po 25 000.- EUR bez DPH. V prípade skupiny dodávateľov verejný obstarávateľ umožňuje dodať referencie spoločne.

**10. Lehota dodania:**

Začatie prác: po protokolárnom odovzdaní staveniska.

Ukončenie prác vrátane vypratania staveniska: najviac do 75 dní od začatia prác.

**11. Lehota na predloženie ponuky do:**

Dátum a čas: 5.10.2021 do 12:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať v zmysle prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha k výzve č. 1).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha k výzve č. 2).
3. Návrh uchádzača na plnenie kritérií (Príloha k výzve č. 3).
4. Vyplnené a potvrdené tlačivá SO 01 Výkaz výmer a SO 02 Výkaz výmer (súčasť Prílohy k výzve č. 4 Dokumentácia).
5. Doplnený a potvrdený Návrh zmluvy (Príloha k výzve č. 5)
6. Zoznam uskutočnených služieb za predchádzajúcich päť rokov od vyhlásenia verejného obstarávania, ktorým preukáže, že uskutočnil minimálne tri stavebné práce na predmete rovnakom alebo obdobnom, ako je predmet zákazky v hodnote každej minimálne 25 000,- EUR bez DPH.

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

- **najnižšia cena za celý predmet zákazky** - cena za predmet zákazky s DPH

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora.

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 14.09.2021

Príloha: č.. 1 – Identifikačné údaje uchádzača;

č. 2 – Čestné vyhlásenie;

č. 3 – Návrh na plnenie kritérií;

č. 4 – Dokumentácia;

č. 5 – Návrh zmluvy.